## Odluka o osnovici i stopi za obračunavanje doprinosa Zadružnom savezu zagrebačke regije u 1990. godini

### NN 9/1990 (5.3.1990.), Odluka o osnovici i stopi za obračunavanje doprinosa Zadružnom savezu zagrebačke regije u 1990. godini

# ZADRUŽNI SAVEZ ZAGREBAČKE REGIJE

Na temelju člana 26. stava 2. točke 5. Statuta Zadružnog saveza zagrebačke
regije Skupština Zadružnog saveza zagrebačke regije na sjednici održanoj
14. veljaće 1990. donijela je

## ODLUKU

### o osnovici i stopi za obračunavanje doprinosa Zadružnom savezu zagrebačke regije u 1990. godini

Član 1.

U skladu s važećim zakonskim odredbama u Zadružni savez udružuju se
osim zadruga i organizacije kooperanata. i drugi oblici udruživanja radnih
ljudi i građana u skladu sa zakonom.

Sredstva Saveza, prema odredbi člana 38. Samoupravnog sporazuma o osnivanju
Zadružnog saveza zagrebačke regije, osiguravaju članice članskim doprinosom.

Član 2.

Organizacije članice Zadružnog saveza zagrebačke regije su poljoprivredne
zadruge i druge zadružne organizacije, osnovne organizacije kooperanata.
poljoprivredne stanice i specijalne poljoprivredne stanice, veterinarske
stanice i druge organizacije udruženog rada i poslovne zajednice, s kojima
su poljoprivrednici neposredno ili preko poljoprivredne zadruge i drugih
oblika udruživanja udružili rad, zemljište, sredstva rada odnosno druga
sredstva, a koje imaju sjedište na području zagrebačke regije.

Član 3.

Druge organizacije iz člana 2. ove odluke, članice Zadružnog saveza
zagrebačke regije koje imaju sjedište na području zagrebačke regije su:

1. Pčelarska centrala, Zagreb

2. "Vajda", export-import - OOUR "Stočarstvo", Zagreb

3. "Moslavka", poljoprivredna radna organizacija, Kutina

4. Poljoprivredno-proizvodna radna organizacija Zdenčina

5. RO "Dukat", Zagreb

6. "Jaska-vino", Jastrebarsko

7. "Sljemestočarstvo", Jastrebarsko

8. "Agrotehnika", Gruda - OOUR "Proizvodnja i promet",
Zagreb

9. "Sljemestočarstvo" s p. o. Sesvetski Kraljevec

10. "Voće", export-import, Zagreb - OOUR "Stubičanka",
tvornica voćnih sokova, Gornja Stubica

11."Agrooprema", Zagreb

12. RO "Astra" - OOUR vanjska i unutrašnja trgovina poljoprivredno-prehrambenim
proizvodima, Zagreb.

Član 4.

Stope za obračunavanje doprinosa Zadružnom savezu zagrebačke regije
su:

1. Za poljoprivredne zadruge 0,58%

2. Za osnovne organizacije kooperanata, odnosno njihove pravne sljednike
0,58%

3. Za poljoprivredne stanice 0,45%

4. Za veterinarske stanice 0,25%

5. Druge organizacije iz čl. 3. ove odluke 0,58%

Osnovica za obračun doprinosa Zadružnom savezu zagrebačke regije organizacija
- zadruga (točka 1-4) je ostvaren dohodak iz periodičnog obračuna tekuće
godine, odnosno zaključnog računa, bez umanjenja osnovice, oslobodenja
i olakšica.

Osnovica za obračun doprinosa organizacija iz točke 5. je dio dothotka
utvrđen periodičnim obračunom, odnosno zaključnim računom, bez umanjenja
osnovice, oslobođenja i olakšica, i to:

osnovica - % dohotka

1. Pčelarska centrala, Zagreb 15

2. "Vajda", export-import - OOUR "Stočarstvo", Zagreb
30

3. "Moslavka", poljoprivredna radna organizacija, Kutina 8

4. Poljoprivredno-proizvodna radna organizacija, Zdenčina 50

5. RO "Dukat", Zagreb 12

6. "Jaska-vino", Jastrebarsko 40

7. "Sljemestočarstvo", Jastrebarsko 50

8. "Agrotehnika", Gruda - OOUR "Proizvodnja i promet",
Zagreb 37

9. "Sljemestočarstvo" s p. o. Sesvetski Kraljevec 50

10. "Voće", export-import, Zagreb - OOUR "Stubičanka",

tvornica voćnih sokova, Gornja Stubica 40

11. "Agrooprema", Zagreb 20

12. RO "Astra" - OOUR vanjska i unutrašnja

trgovina poljoprivredno-prehrambenim proizvodima, Zagreb 11

Član 5.

Doprinos Zadružnom savezu zagrebačke regije plaćaju članice u toku godine
u mjesečnim akontacijama razmjerno visini osnovice po zadnjem obračunu
poslovnog rezultata.

Akontacija se plaća tako da se iznos mjesečne akontacije utvrđen po
zadnjem periodičnom obračunu množi koeficijentom koji se dobije kada se
masa isplaćenih osobnih dohodaka u mjesecu koji prethodi mjesecu za koji
se plaća akontacija podijeli s prosječno isplaćenom masom osobnih dohodaka
u razdoblju za koje je sačinjen periodični obračun.

Akontacije se plaćaju do posljednjeg dana u mjesecu za tekući mjesec.

Privremeni obračun doprinosa Zadružnom savezu zagrebačke regije u toku
godine utvrđuje se periodičnim obračunom, a konačni obračun utvrđuje se
završnim računom.

Ako je članica platila u vidu akontacije manji iznos od iznosa utvrđenog
po periodičnom odnosno završnom računu, dužna je razliku između uplačenih
akontacija i obračunatog doprinosa platiti u roku od 15 dana od isteka
roka zn predaju periodičnog obračuna odnosno završnog računa.

Ako je članica u vidu akontacija platila veći iznos doprinosa od iznosa
kojeg je dužna platiti po periodičnom obračunu odnosno završnom računu,
može se od SDK zahtijevati povrat više uplaćenog iznosa.

Ako obveznik ne zahtijeva povraćaj više plaćenog doprinosa, više plaćeni
iznos smatrat će se akontacijom naredno razdoblje.

Sredstva doprinosa uplaćuju se na žiro-račun Saveza broj 30102-603-9560.

Član 6.

Kontrolu obračuna doprinosa vrši nadležna Služba društvenog knjigovodstva.

Član 7.

Skupština Saveza ovlašćuje Izvršni odbor Zadružnog saveza zagrebačke
regije da u slučaju ocjene da su prihodi iz naplaćenog doprinosa za tekuću
godinu dovoljni za pokriće rashoda, Zadružni savez zagrebačke regije može
donijeti odluku o prestanku uplate doprinosa za odredeno razdoblje.

Član 8.

Ova odluka stupa na snagu danom objave u "Narodnim novinama",
a primjenjivat će se od 1. siječnja 1990.

PredsjednikZadružnog saveza zagrebačke regije

**Stjepan Car, v r.**

Odluka, NN 9/1990-124
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)